Gintaras Valiulis

Gintaras Valiulis (g. 1963 m. spalio 4 d. Vilniuje) – Lietuvos fizikas, habilituotas fizinių mokslų daktaras.

 Biografija 

1981–1986 m. studijavo Vilniaus universiteto Fizikos fakultete (baigė su pagyrimu)Apie habil. dr. Gintarą Valiulį Lazerinių tyrimų centro svetainėje. Nuoroda tikrinta 2010-12-23., 1986–1989 m. – aspirantūroje. 1992 m. Vilniaus universitete apgynė fizinių mokslų daktaro disertaciją „Nenuostovumai ir femtosekundinių impulsų generacija tribangės parametrinės sąveikos metu“ (vadovas Algirdas Petras Stabinis), o 2005 m. – habilituoto fizinių mokslų daktaro disertaciją „Parametrinis šviesos lokalizavimas“Lietuvos mokslininkų (registruojamų pagal išduotus mokslo laipsnių diplomus) sąrašas: fiziniai mokslai . Nuoroda tikrinta 2010-12-23.. Stažavosi Insubrijos universitete Italijoje.

Nuo 1989 m. – VU FF Kvantinės elektronikos katedros mokslo darbuotojas. Nuo 1997 m. – docentas.

Europos fizikų draugijos narysVirtual Institute for Nonlinear Optics: Gintaras Valiulis, CV (PDF). Nuoroda tikrinta 2010-12-23..

 Mokslinė veikla 

Pagrindinės mokslinės veiklos sritys: netiesinė optika, impulsų spūda tribangėje parametrinėje sąveikoje, erdvinių ir laikinių šviesos solitonų generacija, lokalizuotų erdvėlaikyje šviesos darinių susidarymas, X bangų formavimas. Per 100 mokslinių publikacijų autorius ir bendraautoris.

 Bibliografija 

 Gintaras Valiulis. Solitonai šviesolaidyje. Vilnius: 1997. – 34 p.:iliustr.
 Algirdas Petras Stabinis, Gintaras Valiulis. Ultratrumpųjų šviesos impulsų netiesinė optika. Vilnius: TEV, 2008. – 242 p.:iliustr. ISBN 978-9955-879-28-2

 Įvertinimas 

 2004 m. – Lietuvos mokslo premija už darbų ciklą „Netiesinė šviesos lokalizacija (1993–2003 m.)“ (kartu su Audriumi Dubiečiu ir Arūnu Varanavičiumi)2001 m. Lietuvos mokslo premijų laureatai. Nuoroda tikrinta 2010-12-23..

 Šaltiniai 

 Nuorodos 
 Apie habil. dr. Gintarą Valiulį Lazerinių tyrimų centro svetainėje

Kategorija:Lietuvos fizikai
Kategorija:Lietuvos mokslo premijos laureatai